Irani në vazhdën e ndryshimeve demokratike në Lindjen e Mesme
Për momentin, çdo përpjekje për reforma në Iran ndeshet me shtypje të ashpër nga autoritetet.
Trazirat politike kanë përfshirë Lindjen e Mesme, duke rezultuar në rrëzimin e regjimeve autokratike në Egjipt dhe Tunizi dhe duke nxitur protesta edhe në Iran. Në vazhdim një analizë e ndikimit të këtyre trazirave në situatën në Iran dhe tek regjimi i këtij vendi: Protestat anti-qeveritare nuk janë një fenomen i ri në Iran. Në vend ka pasur demonstrata periodike që nga viti 2009, pas rizgjedhjes së presidentit Mahmud Ahmadinexhad. Por protestat e fundit po shkaktojnë probleme të reja për udhëheqjen iraniane, thonë analistët në Uashington: Si mundet që udhëheqja iraniane nga njëra anë të lavdërojë protestat në vende të tjera, duke i krahasuar me Revolucionin Islamik të Iranit, ndërsa nga ana tjetër të shtypë pa mëshirë grupet opozitare në vend? Sekretarja amerikane e Shtetit Hillari Klinton vuri në dukje kohët e fundit hipokrizinë e qeverisë iraniane, siç e cilësoi ajo: Jim Philips i Fondacionit Heritage thotë se udhëheqësit iranianë duket se nuk duan ta pranojnë realitetin: Kameron Abadi i revistës Foreign Policy e cilëson si ironike sjelljen e Iranit ndaj protestave në botën arabe: Jim Philips thotë se Presidenti Barak Obama duhet të rishqyrtojë politikat e tij ndaj shkeljes së të drejtave të njeriut në Iran në kuadër të zhvillimeve në Lindjen e Mesme: Barbara Slavin e Këshillit Atlantik thotë se lëvizja opozitare në Iran është një zhvillim i brendshëm dhe ndikimi i Shtëpisë së Bardhë mbi të është i kufizuar. Ajo shton se qeveria iraniane mundet të përfitojë për një farë kohe nga zhvillimet në Lindjen e Mesme: Ajo që kërkojnë njerëzit në Lindjen e Mesme, thotë analistja Slavin dhe të tjerë, është liria politike dhe kjo mund të bëhet realitet në Iran. Por për momentin, çdo përpjekje për reforma në Iran ndeshet me shtypje të ashpër nga autoritetet.